|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

Citroën C6
**Citroën C6** – prancūzų automobilių gamintojo Citroën verslo klasės automobilis-flagmanas, gamintas 2005–2012 m. laikotarpiu. 

Citroën C6 buvo sukurtas remiantis koncepcinio automobilio sedano stiliaus kėbulu – Citroën C6 Lignage. Citroën C6 Lignage prototipas pirmą kartą buvo parodytas 1999 m. pavasarį Ženevos automobilių Parodoje, jo įkvėptas serijinės gamybos Citroën C6 nuo šio koncepcinio automobilio stiliaus skiriasi kai kuriomis detalėmis (pavyzdžiui, neturi atgal atidarančių, taip vadinamų „savižudžių" galinių durų). C6 buvo sumanytas kaip XM modelio pamaina ir buvo tikimasi, kad C6 bus paleistas į gamybą iki 2000 m. pabaigos, taip pakeičiant senstelėjusį XM modelį, gaminamą dar nuo 1989-tųjų metų. XM gamyba buvo nutraukta 2000 m. birželį, o pirmasis C6 nuriedėjo nuo gamybos linijos penkeriais metais vėliau, nei Citroën iš pradžių planavo – tik 2005 m. lapkritį.

C6 yra vertinamas kaip aukšto komforto ir elegancijos lygio automobilis.

Savybės ir privalumai
---------------------

C6 yra pirmasis pasaulyje automobilis, gavęs visas keturias EuroNCAP žvaigždutes pėsčiųjų apsaugos srityje, dėka išradingo dizaino: variklio dangtis, susidūrimo su gyvūnu ar pėsčiuoju atveju akimirksniu truputį pakyla, padidindamas atstumą tarp deformuojamo variklio dangčio ir kietų variklio komponentų po juo, taip sumažindamas susižalojimo riziką.

Prašmatnus C6 iškart tapo gerai matomu Eliziejaus rūmų automobilių flotilės tarpe. Buvę Prancūzijos prezidentai, Jacques Chirac, Nicolas Sarkozy ir François Hollande pasirinko Citroën C6 kaip oficialų automobilį. Prezidentas Chirac netgi gavo ir naudojo dar prieš serijinės gamybos C6.

Bendri gamybos ir pardavimo duomenys
------------------------------------

Paleidus gamybą, modelio gamybos trukmės lakotarpiu buvo planuojama pagaminti po 20.000  vnt. per metus.

2010 m. tik 3.0 HDi (240) Išskirtinė apdaila buvo siūloma kai kuriose rinkose, pavyzdžiui, Jungtinėje Karalystėje. Papildomai užsakomi priedai buvo apriboti, leidžiant pasirinkti tik stoglangį, Poilsio paketą (TGV galinės sėdynės) ir „Wi-fi on Board", 3G ryšio sprendimą automobiliui, kurio galimybės kiek didesnės nei MiFi box, ir kuris yra nesusijęs su automobilio telefonijos sprendimu.

2012 m. gegužės mėn. Citroën sustabdė automobilių su vairu dešinėje pusėje gamybą, ir gandai teigė, kad C6 bus pakeičiamas Citroën DS9 modeliu, parengtu pagal Citroën Numero 9 koncepcinį automobilį. Taip pat, numatoma Citroën C6 pamaina yra Citroën Metropolis ir Citroën Número 9.

Per dešimt 2012-ųjų mėnesių Citroën pardavė tik 556 šio modelio automobilius.

  

Pagaminus viso 23,421 vienetus, 2012 m. gruodžio mėnesį Citroën nutraukė savo flagmano C6 gamybą.

Citroën C6 Lietuvoje
--------------------

Valstybės įmonės „Regitra" administruojamo Kelių transporto priemonių registro 2017 m. rugsėjo 19 d. duomenimis, viso Lietuvoje yra užregistruota 179 Citroën C6 automobiliai.

Apdovanojimai
-------------

Japonijoje Citroën C6 modelis buvo pripažintas geriausiu importuojamu automobiliu 2006 metais.

Citroën C6 skirta garbinga penktoji vieta britų žurnalo „Top Gear" seksualiausių visų laikų automobilių Top100 .

Šaltiniai
---------

1. ↑  Marsh, Julian. „Citroën C-6 Stylists' exercises". Nuoroda tikrinta 2017 birželio 28 d.. `{{cite web}}`: Cite has empty unknown parameter: `|1=` (pagalba); Patikrinkite date reikšmes: `|accessdate=` (pagalba)
2. ↑  [
3. ↑  „Citroen C6 tops inside and out". *drive.com.au*. 31 January 2006. Suarchyvuotas originalas 2011-02-17. Nuoroda tikrinta 11 April 2008.
4. ↑  Glenn Butler (31 August 2006). „The six-figure Citroen C6". *drive.com.au/*. Suarchyvuotas originalas 2008-06-12. Nuoroda tikrinta 28 May 2008.
5. ↑  „Citroën UK Announce WiFi on Board". Suarchyvuotas originalas 2010-07-14. Nuoroda tikrinta 2017-06-28. `{{cite web}}`: Cite has empty unknown parameter: `|3=` (pagalba)
6. ↑  „Nutraukta „Citroen C6" modelių gamyba". 15min.lt. 2012 gruodžio 21d. Nuoroda tikrinta 2017 birželio 29 d.. `{{cite web}}`: Patikrinkite date reikšmes: `|accessdate=` ir `|date=` (pagalba)
7. ↑  „Šios dienos duomenimis, viso Lietuvoje yra...". *facebook.com/CitroenC6*. 2017 rugsėjp 19 d. Nuoroda tikrinta 2017 gruodžio 15 d.. `{{cite web}}`: Cite has empty unknown parameter: `|1=` (pagalba); Patikrinkite date reikšmes: `|accessdate=` ir `|date=` (pagalba)
8. ↑  „C6 - tikras senosios mokyklos Citroën". *C6.lt*. 2017 vasario 28 d. Nuoroda tikrinta 2017 gruodžio 15 d.. `{{cite web}}`: Cite has empty unknown parameter: `|1=` (pagalba); Patikrinkite date reikšmes: `|accessdate=` ir `|date=` (pagalba)
9. ↑  „Top Gear 100 Sexiest Cars". finalgear.com. Jul 1st, 2005. Suarchyvuotas originalas 2008-06-07. Nuoroda tikrinta 2017 birželio 29 d.. „Top Gear Does the 100 Sexiest Cars of All Time" `{{cite web}}`: Patikrinkite date reikšmes: `|accessdate=` ir `|date=` (pagalba)

Nuorodos
--------

* „EuroNCAP" bandymų rezultatai
* Lignage C6 koncepcinis automobilis
* Svetainė apie Citroën C6 lietuvių kalba